OpenLLM-France/wikimedia huggingface dataset:
# Jesus Prados Casadamon

Jesus Prados Casadamon —ezagunagoa Txomin del Regato izengoiti artistikoaz— (Sesma, 1918 – Bilbo, 2001eko abenduaren 14a) irrati-esataria, pailazoa, umorista, aktorea eta idazlea izan zen.

## Biografia

Nafarroan jaioa, bost urteekin Bilbora joan zen eta bere burua beti bilbotarra bezala aurkeztu zuen. Familia aberatsekoa, aitak lantegi bat zuen, hamalau anai-arreben azkenaurrekoa zen. Hamabi urteekin Bilboko Buenos Aires antzokian egin zuen bere lehenengo emanaldia. Ondoren, bankan lan egiten zuen aldi berean bere karrera artistikoa garatu zuen; artista bezala denetatik egin zuen: zirku munduan Bilbao Anaiak izeneko bikotearen partaidea, beste artista askorentzat bakarrizketak idatzi zituen, besteak beste Diaz Anaiak, Pompoff eta Thedy, Emy Goty eta Cañamon, Cape Anaiak… Irrati munduan Bilbo Irratian saio propioa izan zuen, "Los cinco minutos de humor de Jesús Prado". Dena dela, bere lan ezagunena Txomin del Regato izenarekin egin zuena izan zen. Pertsonai horrekin disko asko kaleratu zituen, hogei baino gehiago, eta 140 bakarrizketa SGAEn erregistratu zituen. Txomin del Regato baserritar arlote bat zen, gaztelaniaz oso gaizki moldatzen zena; arloteri hori, ordea, itxurazkoa zen ezen bere “sapidurenzia”ri esker arazo guztietatik onik ateratzen zen. Umore mota hau mundu osoa da ezaguna (esaterako, Nafarroan urte batzuk geroago Erriberako Señor Tomas dugu) eta hizkuntza gehienetan horrelako interpretazioak eman dira. Gurean, ordea, sektore askok ez zuten umore hori ondo hartu zeren eta frankismoaren garaietan -hirurogei hamarkadan bereziki- lan horiek euskaldunen parodiatzat har zitekeen. Esan behar da baita euskaldun ia elebakarrak barregarri uztea erregimenari ondo etortzen bazitzaion ere, antza hori ez zela egilearen asmoa. Hala ere bere ospea Euskal Herrian handia izan zen eta haren lanak sarritan entzuten ziren garaiko irratietan. Bere memoriak liburu batean jaso zituen, Nuestro Bilbao de Txomin del Regato. 1987n Koldo Azkarretaren Liliana filmean hartu zuen parte. Gaur egun umore sasiherrikoi mota hori batzutan Vaya Semanita delakoan ikus daiteke. Bilbon hil zen, 2001ko abenduaren 14an.

## Bibliografia

* Nuestro Bilbao de Txomin del Regato. La Gran Enciclopedia Vasca, 2000. 351 or.

## Kanpoko loturak

* : http://www.ikasbil.net/jetspeed/portal/media-type/html/language/es/user/anon/page/artikulua?gid=123188%5B%5D, HABE aldizkarian argitaratutako elkarrizketa.
* Datuak: Q12260365
# Jesus Renteria

Jesus Renteria Olazabal (Basauri, 1934ko ekainaren 8a - Bilbo, 2021eko azaroaren 14a) bizkaitar futbolaria izan zen, atzelari postuan aritu zena.
Bere jaioterriko Baskonia Kirol Kluban hasi zen jokatzen. 1958an Athleticek fitxatu zuen eta sei denboraldiz jarraian jokatu zuen, 1958 eta 1964 bitartean. 1964an Recreativo de Huelva taldera joan zen bi urterako. Handik Baskonia taldera itzuli zen 1966an eta hiru urtez aritu zen 1969an bere kirol ibilbidea jaioterrian amaitzeko.

## Taldeak

| Kluba | Urteak |
| Baskonia Kirol Kluba | 1957-1958 |
| Athletic Club | 1958-1964 |
| Recreativo de Huelva | 1964-1966 |
| Baskonia Kirol Kluba | 1966-1969 |

## Erreferentziak

* 1 2 Athletic. (2021-11-15). Jesus Renteria jokalari ohia hil da. (Noiz kontsultatua: 2021-11-15).

## Kanpo estekak

* Datuak: Q3808206
# Jesus Murgiondo

Jesus Murgiondo Guridi (Oñati, 1931ko abenduaren 25a - Arrasate, 2022ko urtarrilaren 20a) pilotazalea izan zen eta Euskadiko Euskal Pilota Federazioak izan zuen lehenengo lehendakaria.

## Biografia

Oñatiarra bazen ere Arrasaten bizi izan zen. Beti kirol munduan aritu izan zen, esku pilotan bereziki, eta hainbat elkarte eta federazio gidatu zituen. Herriko Juventud Deportiva Mondragón taldeko lehendakaria izan zen 1962-1968 artean eta ondoren Gipuzkoako Pilota Federazioko Debagoieneko ordezkaria izan zen 1978 artean.
1986an Euskadiko Euskal Pilota Federazioa sortu zen eta Jesus Murgiondo izan zen lehenengo lehendakaria 1990 artean. Azkenik Pilotarien Batzarra elkartearen buru izan zen 1998 eta 2003 artean. 2018. urtean azken elkarte honek omenaldia egin zion.

## Erreferentziak

* 1 2 Gontzal. Jesus Murgiondo hil da, JD Mondragon eta Euskadiko Pilota Federazioko lehendakari ohia | Mondraberri Arrasateko Ataria. (Noiz kontsultatua: 2023-01-04).
* ↑ «Jexux Murgiondo hil da, Euskadiko Euskal Pilota Federazioaren lehen presidentea - Arrasate» Goiena.eus (Noiz kontsultatua: 2023-01-04).
* ↑ «XXXIII. Pilotarien Batzarra datorren astean izango da Zumaian» El Diario Vasco 2018-06-08 (Noiz kontsultatua: 2023-01-04).

## Kanpo estekak

* Datuak: Q116017522
# Jesus Olaberri

Jesus Olaberri Viscarret (Ezkaba, Ezkabarte, 1930eko urriaren 14a) nafar erremonte jokalaria izan zen. 50-60 urteetan aurrelari onenetakoa izan zen; norgehiagoka ugari irabazi zituen urte haietan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260366
# Jesus Riaño

Jesus Riaño Diego (Pasaia, 1943ko otsailaren 9a - Iruñea, 2021eko abenduaren 10a) gipuzkoar kirol-kazetaria izan zen.

## Bizitza

Jesus Riaño Diego Pasai Antxon jaio zen 1943ko otsailaren 9an. Haurra zelarik hil zitzaion ama, eta Iruñera joan zen bizitzera, Maria izebaren etxera. Medikuntza ikasten hasi bazen ere, laster ohartu zen kazetaritza zela bere bokazioa. 1964an hasi zen lanean Diario de Navarra egunkarian, eta bertan jarraitu zuen 2008an erretiratu zen arte. Marca eta Norte Deportivo agerkarien kolaboratzailea ere izan zen. Kirolari buruzko informazioa landu zuen beti, futbola eta txirrindularitza batez ere.
Erretiroa hartu ondoren, Navarrasport hedabide digitala sortu eta burubelarri aritu zen Nafarroako kirol jardueren berri ematen. Osasunaren jarraitzaile amorratua, bi aldiz jaso zuen talde gorritxoaren urrezko domina.

## Erreferentziak

* 1 2 3 Jesús Riaño kazetari pasaitarra hil da, mende erdi baino gehiago Osasunaren berri eman ostean. Naiz, 2021eko abenduak 11, naiz.eus (Noiz kontsultatua: 2021-12-15).
* ↑ Guinea, Luis. El osasunismo llora a Jesús Riaño. Diario de Navarra, 2021eko abenduak 12, diariodenavarra.es (Noiz kontsultatua: 2021-12-15).
* ↑ IPR. Fallece Jesús Riaño, periodista que informó durante más de 50 años sobre deporte navarro y Osasuna. Diario de Noticias, 2021eko abenduak 11, noticiasdenavarra.com (Noiz kontsultatua: 2021-12-15).

## Kanpo estekak

* Datuak: Q110161551
# Jesus Olasagasti

Jesus Olasagasti Irigoien (Donostia, Gipuzkoa, 1907ko abenduaren 20a - ib., 1955eko abuztuaren 5a) margolaria izan zen. Donostian eta Madrilen egin zituen pintura-ikasketak. 1923. urtean artista gazteen lehen saria irabazi zuen, Bienabe Artia, Montes Iturrioz eta Telletxearekin batera. Erretratuak, natural hilak eta Euskal Herriko ikuspegiak margotu zituen nagusiki. Erakusketa ugari egin zituen Espainian zehar, bakarka eta taldeka.
Lan nagusiak: Retrato de las señoras de Olasagasti, Bodegón, Las hermanas, Guitarristas, Señor Tejada, Don Pascual Martín, Dr. Sansinenea, Arquitecto Labayen, Poeta Manuel Díez Crespo eta Señora erretratuak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz)Jesús Olasagastiri buruzko artikulua El País egunkarian.
* (Gaztelaniaz) Jesús Olasagastiri buruzko artikulua El Diario Vasco egunkarian.
* Datuak: Q9011663
# Jesus Osteriz

Jesus Osteriz Aranguren, Josu Osteriz bezala ezaguna (Iruñea, Nafarroa Garaia, 1935 - Iruñea, 2023ko azaroaren 9a) Nafarroako politikari eta idazlea izan zen.
Ikasketaz ekonomialaria zen. Erbesteko Eusko Jaurlaritzaren Erresistentzia Batzordeko kidea izan zen 1960tik 1964ra bitartean Eusko Abertzale Ekintza alderditik, eta alderdi honetako idazkari nagusia izan zen. Eusko Lurra aldizkariko korrespontsala izan zen klandestinitatean. 1964tik aurrera Venezuelan eta Latinoamerikako beste herrialde batzuetan eta Britainia Handian bizi izan zen, kazetaritza lanak egin eta prentsa idatzian eta irratietan kolaborazioak eginez.
Amnistiaren aldeko bi gose grebetan parte hartu zuen.
1977 urteko Espainiako hauteskunde orokorretan, Nafarroako Batasun Autonomista koalizioko hautagaia izan zen EAE alderditik.
Eusko Abertzale Ekintza alderdiaren ordezkari modura Altsasuko Mahaian parte hartu zuen 1977 eta 1978 bitartean.
Nafarroa Garaiko foru diputatua izan zen Herri Batasuna alderditik 1979an.
Osteriz Iruñeko lehenbiziko udalbatza demokratikoko kidea izan zen HBrekin.
Euskara Kultur Elkargoan ere lan egin izan du.

## Liburuak

* ANV la historia oculta
* De hachazos y banderas
* Algo mas que un letrero
* A Sigfrido desde el puente
* Crucigrama en rojo y negro
* El diluvio y las tinieblas
* Mi tío y sus batallas

## Erreferentziak

* ↑ (Gaztelaniaz) «'Tierra Vasca' acabó Con Franco - artículo de Iosu Osteriz Aranguren, sobre un artículo de Urko Apaolaza; Buenos Aires y el boletín de ANV-EAE (en Diario Buenos Aires)» Euskal kultura (Noiz kontsultatua: 2023-03-11).
* ↑ Berria.eus. «Iosu Osteriz» Berria (Noiz kontsultatua: 2023-03-10).
* ↑ Tubia, Iker. ««Bihotzetik borrokatu ginen frankismoaren aurka»» Berria (Noiz kontsultatua: 2023-03-10).

## Kanpo estekak

* Datuak: Q117051757
# Josephine Tey

Josephine Tey, Elizabeth MacKintoshen izengoitia (Inverness, 1896ko uztailaren 25a - Londres, 1952ko otsailaren 13a) eskoziar idazlea izan zen. Misteriozko eleberriengatik da ezaguna batez ere. Gordon Daviot ezizenarekin ere idatzi zuen. Rikardo III. ari buruzko The Daughter of Time (Denboraren alaba) eleberria eleberri-beltz onenetakotzat jotzen da.

## Lanak
### Misteriozko eleberriak
#### Alan Grant Inspektorearen eleberriak

* The Man in the Queue (or Killer in the Crowd) (1929)
* A Shilling for Candles (1936)
* The Franchise Affair (1948)
* To Love and Be Wise (1950)
* The Daughter of Time (1951)
* The Singing Sands (1952)

#### Stand-alone mysteries

* Miss Pym Disposes (1946)
* Brat Farrar (or Come and Kill Me) (1949)

### Beste eleberri batzuk

* Kif: An Unvarnished History (1929)
* The Expensive Halo: A Fable without Moral (1931)
* The Privateer (1952)

### Biografia

* Claverhouse (1937)

### Antzezlanak

* Richard of Bordeaux (1932)
* The Laughing Woman (1934)
* Queen of Scots (1934)
* The Stars Bow Down (1939)
* Cornelia (1946)
* The Little Dry Thorn (1946)
* Rahab (1947)
* Leith Sands (1947)
* Valerius (1948)
* The Balwhinnie Bomb (1949)
* Sara (1951)
* Barnharrow (1954, One-act)
* Dickon (1955)
* Datuak: Q261521
# Josephine Johnson

Josephine Winslow Johnson (Kirkwood, Missouri, 1910eko ekainaren 20a - Batavia, Ohio, 1990eko otsailaren 27a) estatubatuar eleberrigile, olerkari eta saiakeragilea izan zen. Washington Unibertsitatean ikasi zuen, Sant Louisen, graduatu gabe. 24 urterekin Pulitzer saria irabazi zuen Now in November eleberriarekin. Hiru urtez Iowako Unibertsitatean irakatsi zuen eta gero Ohion finkatu zen.

## Lanak

* Now in November (eleberria, 1934), 1935eko Pulitzer saria
* Winter Orchard and Other Stories (ipuinak, 1936)
* Jordanstown (eleberria, 1937)
* Year's End (olerkia, 1939)
* Paulina Pot (haurrentzako liburua, 1939)
* Wildwood (eleberria, 1947)
* The Dark Traveler (eleberria, 1963)
* The Sorcerer's Son and Other Stories (ipuinak, 1965)
* The Inland Island (saiakerak, 1969)
* Seven Houses: A Memoir of Time and Places (memoriak, 1973)
* The Circle of Seasons Dennis Stockekin batera (1974)

## Kanpo estekak

* Datuak: Q6288391
# Josephine konderria (Oregon)

Josephine konderria (ingelesez: Josephine County) Oregonko konderri bat da, Ameriketako Estatu Batuetan. Hiriburua Grants Pass da. 2010eko zentsuaren arabera 82.713 biztanle zituen, Josephine kilometro koadroko azaleran.

## Geografia

Josephine konderriak 4.252,36 kilometro koadro ditu. Horietatik 5,64 ura dira. Beste 4.246,72 lurra dira. Biztanleria dentsitatea 19,45 da.

## Demografia

2010eko zentsoan bizi ziren 82.713 pertsonetatik 78.540 txuriak edo hispanoak dira. Horietatik hispano edo latino kategorian 5.251 dira. 295 beltzak edo afroamerikarrak. 966 amerikar natiboak ziren eta 117 Hawaii edo Pazifikoko irletako natiboak. 667 asiarrak ziren. Bestelako arraza bat kategorian 77 biztanle daude. Bukatzeko euren burua arraza bat baino gehiagotan 2.051 pertsonek kokatzen zuten.

### Biztanleria piramidea
## Kanpo estekak

* Datuak: Q484391
* Multimedia: Josephine County, Oregon / Q484391
# Josephville (Missouri)

Josephville Missourieko herrixka bat da. St. Charles konderrian kokatua dago. 2010ean 376 biztanle zituen, 6,15 kilometro koadrotan banatuta.

## Ikus, gainera

* St. Charles konderria

## Kanpo estekak

* Datuak: Q2434612
# Josephine Hull

Marie Josephine Hull, Sherwood jaioa (Newtonville, Massachusetts, 1877ko urtarrilaren 3a - New York, 1957ko martxoaren 12a) estatubatuar aktorea izan zen.
1905ean hasi zuen bere ibilbidea antzerkian eta aktore izateaz gain antzezlanak zuzendu zituen Broadwayn. Zazpi filmetan bakarrik parte hartu zuen eta 1950ean Oscar Saria irabazi zuen.

## Filmografia

| Urtea | Izenburua | Rola | Sariak |
| 1927 | Get Your Man | kredituetan agertu barik | |
| 1929 | The Bishop's Candlesticks | Persone | Fil laburra |
| 1932 | After Tomorrow | Mrs. Piper | |
| 1932 | Careless Lady | Aunt Cora | |
| 1944 | Arsenic and Old Lace | Aunt Abby Brewster | |
| 1950 | Harvey | Veta Louise Simmons | Oscar Saria, Urrezko Globo saria |
| 1951 | The Lady from Texas | Miss Birdie Wheeler | |

## Kanpo estekak

* Datuak: Q59525
* Multimedia: Josephine Hull / Q59525
# Josephine Flood

Josephine Mary Flood (ezkondu aurretik Scarr, Yorkshire, 1936ko uztailaren 25a) Ingalaterran jaiotako arkeologo australiarra da.
Josephine Scarr jaio zen, Yorkshiren, Ingalaterran. 1959an graduatu zen Girton Collegen, Cambridgen, ikasketa klasikoetan, eta, geroago doktoretza egin zuen (1973) Australiako Unibertsitate Nazionalean Nazionaletik. Bere tesia izan zen Alpe Auatraliarretako aborigenen aurrehistoriari buruzkoa. Gerora batez ere aborigenen aztarna arkeologikoetan lan egin izan du batik bat.

## Argitalpenak

* Four Miles High (1966)
* Moth Hunters of the Australian Capital Territory (1966)
* The Moth Hunters: Aboriginal Prehistory of the Australian Alps (1980)
* Archaeology of the Dreamtime: The Story of Prehistoric Australia and its People (1983)
* Riches of Ancient Australia: A Journey into Prehistory (University of Queensland Press Paperbacks, 1990)
* Rock Art of the Dreamtime: Images of Ancient Australia (1997)
* The Original Australians: story of the Aboriginal People (2006)

## Erreferentziak

* Artikulu hau, osorik edo zatiren batean, ingelesezko wikipediako «Josephine Flood» artikulutik itzulia izan da, 2024-04-28 data duen 1221113879 bertsioa oinarritzat hartuta. Sartze-datarik ez duten erreferentziak, edo 2024-04-28 baino lehenago datatuak, jatorrizko artikulutik ekarri dira itzulpenarekin batera.
* ↑ Archaeology of Yarar shelter, Flood, Josephine, Australian National University Thesis accepted: 1968
* ↑ Josephine Flood The moth-hunters investigations towards a prehistory of the south eastern highlands of Australia, Thesis (Ph. D.) Australian National University, 1973. manuscript
* ↑ Flood, Josephine; Australian Institute of Aboriginal Studies. (1980). The moth hunters : Aboriginal prehistory of the Australian Alps / Josephine Flood. Australian Institute of Aboriginal Studies ISBN 0855750855..

## Kanpo estekak

* Datuak: Q17523828
# Julian Tuwim

Julian Tuwim (Łódź, 1894ko irailaren 13a - Zakopane, 1953ko abenduaren 27a) poloniar olerkaria izan zen.
Jatorriz judua zen eta zuzenbidea eta filosofia ikasi zituen Varsoviako Unibertsitatean. 1918an, Poloniaren independentzia berreskuratu ondoren, Skamander poeta esperimentalen taldea sortu zuen Antoni Słonimski eta Jarosław Iwaszkiewiczekin batera.
Bere poesiaren ezaugarri nagusiak hiriko bizitzaren baikortasuna, bizitasuna eta laudorioa izan ziren. Satira erabili zuen eta iseka egin zien iluntasunari, burokraziari eta nazionalismoari. Kabareterako eta haurrentzako lanak ere idatzi zituen.
Bigarren Mundu Gerraren hasieran Poloniatik ihes egin zuen eta 1946an itzuli zen. Poloniako Literatura Akademiaren Urrezko Ereinotza jaso zuen 1935ean.

## Olerki hautatuak

* Czyhanie na Boga (1918)
* Sokrates tańczący (1920)
* Siódma jesień (1921)
* Wierszy tom czwarty (1923)
* Murzynek Bambo (1923 edo 1924, 1935ean argitaratua)
* Czary i czarty polskie (1924)
* Wypisy czarnoksięskie (1924)
* A to pan zna? (1925)
* Czarna msza (1925)
* Tysiąc dziwów prawdziwych (1925)
* Słowa we krwi (1926)
* Tajemnice amuletów i talizmanów (1926)
* Strofy o późnym lecie
* Rzecz czarnoleska (1929)
* Jeździec miedziany (1932)
* Biblia cygańska i inne wiersze (1932)
* Jarmark rymów (1934)
* Polski słownik pijacki i antologia bachiczna (1935)
* Treść gorejąca (1936)
* Lokomotywa (1938)
* Rzepka (1938)
* Bal w Operze (1936, 1946an argitaratua)
* Kwiaty polskie (1940–1946, 1949an argitaratua)
* Pegaz dęba, czyli panoptikum poetyckie (1950)
* Piórem i piórkiem (1951)

## Kanpo estekak

* Datuak: Q376278
* Multimedia: Julian Tuwim / Q376278
# Juliana Herbehereetakoaren Rolls-Roycea

Rolls-Royce Silver Wraith Limousine State Landaulette delako autoa, Herbeheretako Juliana I.a erreginaren estatu-auto ofiziala izan zen, 1958an neurrira eginda estatuak erosi zuenetik. Rolls-Royce etxearen Silver Wraith modelo bat da, baina enkarguzko elementuekin bereziki egina.

## Historia

1957ko irailean, Juliana erreginaren izenean zazpi eselekuko luxuzko automonila enkargatu zioten Rolls-Royce Limited autogileari, eta 1958ko martxoaren 13an eman zitzaien Herbehereetako Estatuari. Landaulette izendapenarekin dator, hitzak adierazten duelarik sabaiaren atzealdea tolestu daitekeela, bidaiari ospetsuen agurrak eta ikusaldiak errazteko.
Erreginak eskatutako ezaugarrien artean. Philipsek egindako irrati pertsonalizatua egon zen, koroaren eta J larri baten monograma ateen kanpoaldean margotua, eta koroa gehiago erliebean atzealdeko ateen barnealdean. Gainera, erreginaren eserlekuan eskuineko beso-euskarrian, hiru zulo zeuden koaderno bat, makillaje-ispilua eta zigarro-kaxa eramateko.
Automobila batez ere estatu mailako bisitetarako erabili zen, horietan lehena Elizabeth II.a Ingalaterrakoak 1958ko martxoaren 20an Herbehereak bisitatu zuenean. Autoa erabili zuten beste bisitari batzuk izan ziren: Belgikako Baudouin, Persiako Shah Mohammad Reza eta Farah Dibah haren emaztea, Thailandiako Bhuminol Adulyadej erregea eta Sirikit emaztea, eta Norvegiako, Suediako eta Danimarkako errege-erreginak, beste estatuburu batzuen artean. Beatriz printzesak eta Claus haren senargaiak ere Rolls-Royce hau erabili zuten 1965eko udazkenean ezkonduko zirela iragartzean Herbeheretan zehar egindako bidaian.
1970eko hamarkadaren amaieran, erabaki zen autoa ez zela funtzio ofizialetarako gehiago erabiliko. Hasieran, Soestdijk jauregiko garajean egon zen. baina 1979an autoa autoak alokatzen zituen enpresa pribatu bati saldu zitzaion. Enpresa horren kontrolpean zegoela, dena dela, berriro erabili zuten Maxima Zorreguieta eta Willem-Alexander printzea ezkondu zirenean 2002an.

## Erreferentziak

* 1 2 3 (Nederlanderaz) «Meijers Autobedrijf | Rolls-Royce State Landaulette» Meijers Autoverhuur (Noiz kontsultatua: 2024-06-18).
* 1 2 «The Dutch Royal House» archive.ph 2011-06-04 (Noiz kontsultatua: 2024-06-18).

## Kanpo estekak

* Datuak: Q7374125
* Multimedia: Rolls-Royce Silver Wraith State Landaulette of Juliana of the Netherlands / Q7374125
# Julian Toledokoa

    Artikulu hau Toledoko gotzain eta santuari buruzkoa da; beste esanahietarako, ikus «San Julian (argipena)».
Julian Toledokoa (Toledo, 642 - ibidem, 690) espainiar elizgizona izan zen.
Toledoko apezpiku izendatu zuten 680. urtean, eta bere agintaldian ospatu ziren Toledoko XII., XIII., XIV. eta XV. kontzilioak. Erlijioari buruzko obrak idatzi zituen: Prognosticon futuri saeculi, De comprobatione sextae aetatis, Antikemeinon, Historia rebellionis Pauli adversus Wambam Gothorum regem eta Ildefonsori zuzenduriko Goratzarre bat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q722563
* Multimedia: Saint Julián de Toledo / Q722563
# Juliana I.a Herbehereetakoa

Juliana I.a Herbehereetakoa (izen osoz Juliana Louise Emma Marie Wilhelmina van Oranje-Nassau) (1909ko apirilaren 30a - 2004ko martxoaren 20a), Herbehereetako erregina bere amak abdikatu zuenetik (1948), berak abdikatu zuen arte (1980).
Hagan jaioa, Henrike printzearen (Meckleburg-Schweringo dukea), eta Gilemina I.a Herbehereetakoaren alaba zen. Aitaren aldetik Frederiko Frantzisko II.a Mecklemburgo-Schweringoaren eta Maria Karolina Schwarzburg-Rudolstaden iloba zen. Amaren aldetik, Gilen III.aren eta Emma Gilermina Waldeck-Pyrmontekoaren iloba zen. Juliana Herbehereetako printzesa izendatua izan zen jaio zenetik.
1937ko urtarrilaren 7an Bernardo Lippe-Biesterfeldekoarekin ezkondu zen, Hagako udaletxean, eta Baarneko jauregian kokatu ziren.
Lau alaba izan zituzten:
* Beatriz I.a Herbehereetakoa, erregina, 1938ko urtarrilaren 31n jaioa Soestdijk jauregian. Claus von Amsberg alemaniarrarekin ezkondu zen (gerora, 2002an hil zena).
* Irene Herbehereetakoa, printzesa, 1939ko abuztuaren 5ean jaioa Soestdijk jauregian. 1964an ezkondu zen, Erroman, Karlos Hugo I.a Parmakoarekin, eta 1981ean dibortziatu ziren.
* Margarita Herbehereetakoa, printzesa, 1943ko urtarrilaren 19an jaioa Ottawan (Ontario, Kanada). Pieter van Vollenhovenekin ezkondua dago.
* Maria Kristina Herbehereetakoa, printzesa, 1947ko otsailaren 18an jaioa Soestdijk jauregian. 1975ean ezkondu zen Utrechten Jorge Guillermo kubatarrarekin, eta 1996an dibortziatu ziren. 2019ko abuztuaren 16an hil zen Noordeinde jauregian, Hagan.
Bigarren Mundu Gerran Erresuma Batura, lehenengo, eta Ottawara (Kanada), ondoren, erbesteratu ziren Juliana eta bere familia.
1945ean Juliana printzesa bere familia guztiarekin elkartu zen holandar lurretan.
1948an Herbehereetako erregina izendatu zuten Amsterdamen.
1980an (71 urtekin) abdikatu zuen, eta bere alaba Beatriz izan zen bere oinordeko.
1990tik aurrera, Alzheimerren gaixotasunaren eraginez, agerpen publiko gutxi egin zituen, eta 2004an hil zen pneumonia baten ondorioz.
Zuhaitz genealogikoa :
Gilen Alexandro Herbehereetakoa
Beatriz I.a Herbehereetakoa
Prince Friso of the Netherlands
Prince Constantijn of the Netherlands
Carlos de Bourbon de Parme
Jaime de Bourbon de Parme
Princess Irene of the Netherlands
Friedrich Franz II, Grand Duke of Mecklenburg-Schwerin
Princess Margarita de Bourbon de Parme
Henrike Mecklenburg-Schweringoa
Princess Marie of Schwarzburg-Rudolstadt
Carolina de Bourbon de Parme
Juliana I.a Herbehereetakoa
Gilen III.a Herbehereetakoa
Prince Maurits of Orange-Nassau-Vollenhoven
Gilemina I.a Herbehereetakoa
Emma Waldeck eta Pyrmontekoa
Prince Bernhard of Orange-Nassau-Vollenhoven
Princess Margriet of the Netherlands
Prince Pieter-Christiaan of Orange-Nassau-Vollenhoven
Prince Floris of Orange-Nassau-Vollenhoven
Bernardo Guillermo
Princess Christina of the Netherlands
Nicolás Guillermo
Juliana Guillermo :

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .

## Kanpo estekak

* Errege-etxe holandarraren webgune ofiziala
* Datuak: Q154946
* Multimedia: Juliana of the Netherlands / Q154946